          ROMÂNIA                                                                              
    JUDEŢUL  IAŞI                                                                                            

MUNICIPIUL  PAŞCANI                 

   CONSILIUL  LOCAL                                                           
HOTARAREA  NR. 66   

din   30.06.2011
privind Serviciul Comunitar de Asistenţă socială si Autoritate tutelară, precum şi aprobarea Regulamentului de organizare şi funcţionare a acestuia


Consiliul Local al municipiului Paşcani, judeţul Iaşi ;

   
     Având în vedere Legea nr.488/2004 privind aprobarea <LLNK 12004    86130 301   0 33>Ordonantei Guvernului nr. 86/2004 pentru modificarea si completarea <LLNK 12003    68130 301   0 33>Ordonantei Guvernului nr. 68/2003 privind serviciile sociale;


     In temeiul H.G. nr.723/2006 privind modificarea <LLNK 12004  1024 20 301   0 35>Hotararii Guvernului nr. 1024/2004 pentru aprobarea Normelor metodologice de aplicare a prevederilor <LLNK 12003    68130 301   0 33>Ordonantei Guvernului nr. 68/2003 privind serviciile sociale, precum si a Metodologiei de acreditare a furnizorilor de servicii sociale;


    Având în vedere prevederile art.36 alin.(2) lit.a) şi d) precum şi alin.(6) lit.a) punctul 2 din Legea nr.215/2001,  privind administraţia publică locală, republicată, cu modificari si completari ulterioare;

     Avand in vedere propunerea primarului municipiului Pascani, in calitate de initiator al proiectului de hotarare si expunerea  de motive a initiatorului, inregistrata sub nr. 10993/15.06.2011;

    Având în vedere raportul de specialitate nr.  10994/15.06.2011,  întocmit de Serviciul Comunitar de Asistenţă socială şi Autoritate tutelară din subordinea Consiliului Local al municipiului Pascani;

      Avand in vedere  urmatoarele avize  ale comisiilor de specialitate din cadrul Consiliului Local  al municipiului Pascani:
- Avizul Comisiei de prognoze economico-sociale, buget, finante, industrie, agricultura, silvicultura, prestari servicii, comert si IMM-uri, inregistrat sub nr.691/28.06.2011;

- Avizul Comisiei juridice, ordine publica, drepturile  omului  şi libertăţi cetatenesti, inregistrat sub nr. 679/28.06.2011;

 - Avizul   Comisiei  pentru sănătate, muncă, protecţie socială şi combaterea sărăciei, inregistrat sub nr. 700/29.06.2011;   


In temeiul art.45 alin.(1) din Legea nr.215/2001, privind administraţia publică locală, republicată, cu modificari si completari ulterioare,
H O T Ă R Ă Ş T E :

Art.1. Se aprobă funcţionarea Serviciului  Comunitar de Asistenţă socială şi Autoritate  tutelară, în subordinea Consiliului Local al municipiului Paşcani, ca furnizor de servicii sociale pentru protecţia copilului, a persoanelor cu handicap, a persoanelor vârstnice, a familiei şi a altor persoane sau grupuri aflate în nevoie socială.
Art.2. Se aprobă Regulamentul de organizare şi funcţionare al Serviciului Comunitar de  Asistenţă socială si Autoritate tutelară, conform anexei nr.1, parte integrantă din prezenta hotărâre.
Art.3. Prezentul Regulament de organizare şi funcţionare va fi adus la cunoştinţă sub semnătură şi prelucrat cu personalul din cadrul Serviciului Comunitar de Asistenţă socială si Autoritate tutelară.

Art.4. La data intrării în vigoare a prezentei hotărâri se abrogă Hotararea Consiliului Local nr. 188/2007, privind înfiinţarea  Serviciului Comunitar de Asistenţă socială, Protecţie socială si Autoritate tutelară, precum şi aprobarea Regulamentului de organizare şi funcţionare a Serviciului Comunitar de Asistenţă socială, Protecţie socială si Autoritate tutelară.

     Art.5.  Biroul Administratie Publica va comunica in copie   prezenta hotărâre:
· Instituţiei Prefectului  judeţului Iaşi:
· Primarului municipiului Paşcani :
· Serviciului Comunitar de Asistenţă socială si Autoritate tutelară. 
PREŞEDINTE DE ŞEDINŢĂ ,                                     CONTRASEMNEAZA   

                                                                                  PENTRU     LEGALITATE       

       Consilier,                                                     SECRETARUL MUNICIPIULUI   

PANTAZI   DUMITRU


                     Cons.Jr. MIRCEA ZUZAN

    ROMÂNIA







 Anexa nr.1

    Judeţul Iaşi                                                          la H.C.L. nr. 66  din  30.06.2011
Consiliul Local Paşcani 

Regulamentul privind organizarea şi funcţionarea

Serviciul Comunitar de Asistenţă Socială şi Autoritate Tutelară
      Capitolul 1- Dispoziţii generale


Art. 1. Prezentul regulament reglementează organizarea, funcţionarea şi finanţarea Serviciul Comunitar de Asistenţă Socială şi Autoritate Tutelară din subordinea Consiliului Local al municipiului Paşcani, judeţul Iaşi.


Art. 2. În sensul prezentului regulament prin asistenţă socială la nivel local se înţelege, ansamblul măsurilor şi instituţiilor prin care autorităţile administraţiei publice locale şi societatea civilă asigură prevenirea, limitarea sau înlăturarea efectelor temporare sau permanente ale unor situaţii care pot genera marginalizarea sau excluderea socială a unor persoane.


Art. 3. Asistenţa socială la nivel local, cuprinde drepturile acordate prin prestaţii în bani sau în natură, precum şi servicii sociale acordate pentru persoane singure/familii aflate în situaţie de risc.


Art. 4. (1) Asistenţa socială reprezintă ansamblul de cerinţe necesare fiecărei persoane/familii, pentru asigurarea condiţiilor de viaţă decente în cadrul comunităţii.

          (2) Evaluarea nevoilor sociale se realizează potrivit reglementărilor stabilite prin actele normative elaborate la nivel naţional sau pe plan local.

      Capitolul 2- Beneficiarii serviciilor de asistenţă socială

Art. 5. Au dreptul şi pot beneficia de asistenţă socială în condiţiile legii toţi cetăţenii români cu domiciliul sau reşedinţa în unitatea administrativ-teritorială pe raza căreia funcţionează Primăria municipiului Paşcani, fără deosebire de vârstă, sex, mediu de provenienţă, categorie socio-profesională, etnie, naţionalitate, apartenenţă religioasă şi politică.


Art. 6. Cetăţenii altor state şi apatrizii, care au domiciliul pe raza municipiului Paşcani, judeţul Iaşi, au dreptul la măsuri de asistenţă socială în conformitate cu prevederile legislaţiei în vigoare.


Art. 7. Serviciul Comunitar de Asistenţă Socială şi Autoritate Tutelară acordă asistenţă socială, protecţie socială şi consiliere la cerere sau din oficiu.


Art. 8. Drepturile la asistenţă socială se stabilesc şi se acordă în condiţiile prevăzute de legile speciale. 

Capitolul 3 – Organizarea Serviciul Comunitar de Asistenţă Socială şi Autoritate Tutelară din subordinea Consiliului Local al municipiului Paşcani


Art. 9. La nivelul municipiului Paşcani, judeţul Iaşi, se înfiinţează în subordinea Consiliului Local, Serviciul Comunitar de Asistenţă Socială şi Autoritate Tutelară, care are rolul de a identifica şi soluţiona situaţiile şi cauzele care afectează echilibrul psihic, economic şi moral al copilului, familiei, persoanelor vârstnice, persoanelor cu handicap, precum şi al oricăror persoane aflate în nevoie sau expuse riscului marginalizării şi excluderii sociale.


Art. 10. Structura organizatorică, numărul de personal, bugetul serviciului precum şi orice alte modificări aduse acestora se aprobă numai prin hotărâre a Consiliului Local, astfel încât funcţionarea acesteia să asigure îndeplinirea atribuţiilor ce-i revin.


Art. 11. Serviciul Comunitar de Asistenţă Socială şi Autoritate Tutelară cuprinde asistenţi sociali şi funcionari publici cu atribuţii în domeniul asistenţei sociale şi autorităţii tutelare.


Acest serviciu funcţionează ca o structură fără personalitate juridică. 


Art. 12. În cadrul serviciului pe lângă personalul de specialitate pot activa pe bază de voluntariat specialişti calificaţi în domeniul asistenţei sociale.                                                       

Capitolul 4 – Funcţionarea Serviciului Comunitar de Asistenţă Socială şi Autoritate Tutelară 


Art. 13. Serviciul Comunitar de Asistenţă Socială şi Autoritate Tutelară îşi desfăşoară activitatea în sediul Primăriei municipiului Paşcani şi are competenţă numai pe raza unităţii administrativ – teritoriale de referinţă – municipiul Paşcani, judeţul Iaşi. 


Art. 14. Programul de lucru pentru asistentul social/funcţionarul public din cadrul  Serviciului Comunitar de Asistenţă Socială şi Autoritate Tutelară, este următorul:


- în zilele de luni, marţi, miercuri, joi şi vineri 730-1600

- programul de teren este fixat zilnic între orele 1300-1500, însă există şi perioade în care programul de lucru este afectat datorită apariţiei unor cazuri urgente ce trebuiesc soluţionate cu promptitudine (abuz, deces copil, deces persoane, violenţă domestică, delicvenţă juvenilă, etc.)


- datorită volumului mare de lucrări activitatea acestui serviciu se poate prelungi chiar cu 2-4 ore de lucru peste limita admisă de 8 ore pe zi, respectiv 40 ore pe săptămână, dar respectându-se legislaţia în vigoare .


- prezenţa la serviciu a asistentului social/funcţionarul public se face prin semnarea condicii de prezenţă la intrarea şi ieşirea din program.


- în baza graficului întocmit de către şeful serviciului şi aprobat de primar, asistentul social/funcţionarul public trebuie să asigure permanenţa la locul de muncă pe care îl reprezintă.


Art. 15. În exercitarea atribuţiilor prevăzute de legislaţia română, Serviciul Comunitar de Asistenţă Socială şi Autoritate Tutelară desfăşoară următoarele activităţi:

A -    În domeniul protecţiei drepturilor copilului :
     I. Acte normative care reglementează instituţia dreptului copilului:  

- Codul Familiei din 1953, republicat şi actualizat în 2010;

- Legea nr. 272/2004 privind protecţia şi promovarea drepturilor copilului, actualizată;

- H.G. nr. 679/2003 privind condiţiile de obţinere a atestatului, procedurile de atestare şi statutul asistentului maternal profesionist,: 

   II. Competenţe:

         a) monitorizează şi analizează situaţia copiilor din raza de competenţă, respectarea şi realizarea drepturilor lor, asigură centralizarea şi sintetizarea datelor şi informaţiilor relevante;
b) identifică copiii aflaţi în dificultate, elaborează documentaţia pentru stabilirea măsurilor speciale de protecţie a acestora şi susţine în faţa organelor competente măsurile de protecţie propuse;

 c) realizează activitatea de prevenire a separării copilului, de familia biologică;

         d) acţionează pentru clarificarea situaţiei juridice a copilului, inclusiv pentru înregistrarea naşterii acestuia, în vederea identificării unei soluţii cu caracter permanent pentru protecţia copilului;

         e) exercită dreptul de a delega o persoană majoră în vederea reprezentării/asistării copilului în faţa unor instituţii ale statului şi de a administra bunurile acestuia, în situaţiile şi în condiţiile prevăzute de lege;

          f) organizează şi susţine dezvoltarea de servicii alternative de tip familial;

          g) identifică, evaluează şi acordă sprijin material şi financiar familiilor cu copii în întreţinere, asigură consiliere şi informare familiilor cu copii în întreţinere asupra drepturilor şi obligaţiilor acestora, asupra drepturilor copilului, asupra serviciilor disponibile pe plan local, asupra instituţiilor specializate etc.;

         h) asigură şi urmăreşte aplicarea măsurilor educative stabilite de organele competente pentru copilul care a săvârşit o faptă prevăzută de legea penală, dar care nu răspunde penal;

        i) asigură şi urmăreşte aplicarea măsurilor de prevenire şi combatere a consumului de tutun, alcool şi droguri, precum şi a comportamentului delincvenţional;

        j) colaborează cu şcolile, serviciile publice descentralizate ale ministerelor şi ale celorlalte organe de specialitate ale administraţiei publice centrale în vederea identificării situaţiilor deosebite care apar în activitatea de protecţie a copilului, a cauzelor apariţiei acestor situaţii şi a stabilirii măsurilor pentru îmbunătăţirea acestei activităţi;

        k) în cadrul parteneriatelor stabilite se colaborează cu organizaţiile neguvernamentale şi cu reprezentanţii societăţii civile în vederea dezvoltării şi susţinerii măsurilor de protecţie a copilului;

        l) asigură relaţionarea cu diverse servicii specializate;

        m) sprijină accesul în instituţiile de asistenţă socială destinate copilului sau mamei şi copilului şi evaluează modul în care sunt respectate drepturile acestora;

         n) asigură realizarea activităţilor în domeniul asistenţei sociale, în conformitate cu responsabilităţile ce îi revin, stabilite de legislaţia în vigoare.

A.1. –   În domeniul protecţiei sociale a familiilor cu, copii:

- Legea nr. 61/1993 privind alocaţia de stat pentru copii, republicată; 

- O.U.G. nr. 111/2010 privind concediul şi indemnizaţia lunară pentru creşterea copiilor;
- H.G. nr.52/2011 pentru aprobarea Normelor metodologice de aplicare a prevederilor O.U.G nr. 111/2010 privind concediul şi indemnizaţia lunară pentru creşterea copiilor;

- Ordinul nr.1474/2011 privind aprobarea Instrucţiunilor de aplicare a unor prevederi din Normele metodologice de aplicare a prevederilor O.U.G nr. 111/2010 privind concediul şi indemnizaţia lunară pentru creşterea copiilor;


a) primirea şi înregistrarea dosarelor privind acordarea alocaţiei de stat pentru copii precum şi cele privind acordarea indemnizaţiei lunare pentru creşterea copiilor sau a stimulentului de inserţie; 


b) verificarea veridicităţii actelor şi soluţionarea dosarelor depuse de către solicitanţi în termenul prevăzut de legislaţia în vigoare;

c) răspunde de transmiterea la termen a documentelor justificative către A.J.P.S. Iaşi pe bază de borderou în vederea acordării drepturilor pentru beneficiari.


A.2. –    În domeniul prestaţiilor sociale şi facilităţilor acordate copiilor: 

- O.U.G. nr. 96/2002 privind acordarea de produse lactate şi de panificaţie pentru elevii din clasele I-VIII din învăţământul de stat şi privat, precum şi pentru copiii preşcolari din grădiniţele de stat şi private cu program normal de 4 ore, actualizată;

- ORDINUL nr. 85/2010 privind aprobarea Specificaţiilor tehnice pentru procedurile de atribuire a contractelor de furnizare a fructelor în şcoli;


a) colaborarea cu instituţiile de învăţământ de pe raza administrativ-teritorială în vederea transmiterii numărului de elevi respectiv copii preşcolari beneficiari, care răspund de recepţia şi distribuirea produselor primite;


b) întocmeşte referatul de oportunitate şi necesitate în vederea începerii procedurilor privind derularea contractelor de furnizare a produselor lactate şi de panificaţie în şcoli şi grădiniţe;


c) participă la întocmirea caietului de sarcini pentru procedurile de atribuire a contractelor de furnizare a produselor lactate şi de panificaţie în şcoli şi grădiniţe;


d) colaborează cu Biroul de Achiziţii publice şi compartimentul de Integrare Europeană din aparatul de specialitate al primarului municipiului Paşcani, în vederea derulării în condiţii normale de achiziţii a produselor lactate şi de panificaţie ;


e) urmăreşte şi verifică buna desfăşurare a procesului de aprovizionare şi condiţiile igienico-sanitare de depozitare împreună cu responsabili din unităţile de învăţământ beneficiare, precum şi distribuţia către elevi şi preşcolari a produselor lactate şi de panificaţie.

B -    În domeniul protecţiei sociale acordată persoanelor singure şi familiilor; 

- Legea nr.416/2001 privind venitul minim garantat, actualizată;
- H.G. nr.50/2011 pentru aprobarea Normelor metodologice de aplicare a prevederilor Legii nr.416/2001 privind venitul minim garantat, actualizată;
- Legea nr. 277/2010 privind alocaţia pentru susţinerea familiei, modificată şi completată ulterior;

- H.G. nr.38/2011 pentru aprobarea Normelor metodologice de aplicare a prevederilor Legii nr. 277/2010 privind alocaţia pentru susţinerea familiei, modificată şi completată ulterior;

- Ordinul nr.1474/2011 privind aprobarea Instrucţiunilor de aplicare a unor prevederi din Normele metodologice de aplicare a prevederilor Legii nr. 277/2010 privind alocaţia pentru susţinerea familiei, modificată şi completată ulterior şi din Normele metodologice de aplicare a prevederilor Legii nr.416/2001 privind venitul minim garantat, actualizată;

- O.U.G. nr.86/2010 pentru modificarea şi completarea O.U.G. nr.5/2003 privind acordarea de ajutoare pentru încălzirea locuinţei, precum şi a unor facilităţi populaţiei pentru plata energie termice:

    a) evaluează şi monitorizează situaţia socio-economică a persoanei/familiei şi identifică nevoile şi resursele acesteia, efectuează anchete sociale cu propuneri concrete;

    b) identifică, înregistrează situaţiile de risc şi stabileşte măsuri de prevenţie şi de reinserţie a persoanelor în mediul familial natural şi în comunitate;       

    c) elaborează planurile individualizate privind măsurile de asistenţă socială pentru prevenirea sau combaterea situaţiilor de risc social, inclusiv intervenţii focalizate pentru consumatorii de droguri, de alcool, precum şi pentru persoanele cu probleme psiho-sociale;

    d) organizează acordarea drepturilor de asistenţă socială, întocmeşte proiecte de dispoziţie şi asigură gratuit consultanţă de specialitate în domeniul asistenţei sociale, colaborează cu alte instituţii responsabile pentru a facilita accesul persoanelor singure/familiei la aceste drepturi;

    e) evaluează şi monitorizează aplicarea măsurilor de protecţie socială de care beneficiază persoana singură/familia, precum şi respectarea drepturilor acesteia;

    f) asigură consiliere şi informaţii privind problematica socială (probleme familiale, profesionale, psihologice, de locuinţă, de ordin financiar şi juridic, prestaţii sociale etc.);

   g) asigură prin instrumente şi activităţi specifice asistenţei sociale prevenirea şi combaterea situaţiilor care implică risc crescut de marginalizare şi excludere socială, cu prioritate a situaţiilor de urgenţă;

   h) primeşte şi verifică legalitatea actelor depuse la cererea şi declaraţia pe propria răspundere a solicitantului, întocmeşte ancheta socială, întocmeşte fişa de calcul şi întocmeşte proiectul de dispoziţie al primarului privind acordarea/neacordarea/ modificarea/suspendarea/repunerea în plată şi încetarea dosarului beneficiarilor de ajutor social  în conformitate cu prevederile Legii nr.416/2001 privind venitul minim garantat, actualizată; 

   i) primeşte şi verifică legalitatea actelor depuse la cererea şi declaraţia pe propria răspundere a solicitantului, întocmeşte ancheta socială şi întocmeşte proiectul de dispoziţie al primarului privind acordarea/neacordarea/modificarea/suspendarea/ repunerea în plată şi încetarea dosarului beneficiarilor Legii nr.277/2010 privind alocaţia pentru susţinerea familiei, modificată şi completată ulterior;
   j) înaintează documentaţia prevăzută de legislatia în vigoare pe bază de borderou către A.J.P.S. Iaşi în vederea efectuări plăţii beneficiarilor care au solicitat aceste drepturi;
   k) colaborează cu serviciile publice descentralizate ale ministerelor în vederea dezvoltării de programe de asistenţă socială de interes local;

   l) susţine financiar şi tehnic realizarea activităţilor de asistenţă socială, inclusiv serviciile sociale acordate la domiciliu sau în instituţii conform prevederilor legale.
     

  C -   În domeniul protecţiei persoanei diagnosticată cu un grad de handicap; 

- Legea nr. 448/2006 privind protecţia şi promovarea drepturilor persoanelor cu handicap republicată şi actualizată:

- H.G. nr.89/2010 pentru modificarea şi completarea Normelor metodologice de aplicare a prevederilor Legii nr. 448/2006 privind protecţia şi promovarea drepturilor persoanelor cu handicap, republicată şi actualizată, aprobate prin H.G. 268/2007; 
      a) asistentul social comunitar efectuează anchete sociale pentru persoanele care prezintă o deficienta de sănătate in vederea stabilirii gradului de invaliditate de către Comisia de expertizare si recuperare a capacităţii de munca ;

     b) asistentul social comunitar dezvoltă parteneriate şi colaborează cu organizaţii neguvernamentale şi cu alţi reprezentanţi ai societăţii civile în vederea acordării şi diversificării serviciilor sociale, în funcţie de realităţile locale, pentru persoanele cu handicap; 

     c) asistentul social comunitar asigură sprijin pentru persoanele cu handicap prin realizarea unei reţele eficiente de asistenţi personali şi îngrijitori la domiciliu acestora;

     d) asistentul social comunitar sprijină activitatea unităţilor care au drept scop protejarea persoanelor cu handicap;

     e) asistentul social comunitar verifică existenţa căilor de acces la toate instituţiile publice de pe raza administrativ-teritorială a locurilor de parcare auto pentru persoanele cu handicap şi existenţa rampelor la nivelul trecerilor pentru pietoni, astfel încât să fie permis accesul neîngrădit al persoanelor cu handicap.


Neîndeplinirea acestor obligaţii vor fi aduse la cunoştinţa primarului şi Consiliului Local pentru ducerea lor la îndeplinere.
D -     În domeniul protecţiei persoanelor vârstnice; 

- Legea nr.17/2000 privind asistenţa socială a persoanelor vârstnice, republicată şi actualizată:

     a) asistentul social comunitar asigură servicii sociale privind, în principal, îngrijirea persoanei, prevenirea marginalizării sociale şi sprijinirea pentru reintegrarea socială, consiliere juridică şi administrativă, sprijin pentru plata unor servicii şi obligaţii curente, îngrijirea locuinţei şi gospodăriei, ajutor pentru menaj, prepararea hranei;

    b) asistentul social comunitar asigură servicii socio-medicale privind, în principal, ajutorul pentru realizarea igienei personale, readaptarea capacităţilor fizice şi psihice, adaptarea locuinţei la nevoile persoanei vârstnice şi antrenarea la activităţi economice, sociale şi culturale, precum şi propunerea de soluţii alternative pentru persoanele vîrstnice : îngrijirea temporară în centre de zi sau alte centre specializate;

     c) asistentul social comunitar asistă persoana vârstnică la cererea acesteia sau din oficiu, după caz, în vederea încheierii unui act juridic de înstrăinare, cu titlu oneros sau gratuit, a bunurilor ce-i aparţin, în scopul întreţinerii şi îngrijirii sale; 

    d) în cadrul parteneriatelor stabilite asistentul social comunitar colaborează cu organizaţii neguvernamentale şi cu alţi reprezentanţi ai societăţii civile în vederea acordării şi diversificării serviciilor sociale, pentru persoanele vârstnice, în funcţie de realităţile locale;

   e) asistentul social comunitar asigură sprijin pentru persoanele vârstnice prin realizarea unei reţele eficiente de îngrijire la domiciliu; 

    f) asistentul social comunitar va promova acţiuni de atragere a voluntarilor către activităţile sociale in vederea asigurării unor servicii pentru persoanele vârstnice.

E –     În domeniul instituţiilor de asistenţă socială publice: 

- Legea nr.488/2004 privind aprobarea O.G. nr.86/2004 pentru modificarea şi completarea O.G. nr.68/2003 privind serviciile sociale; 

- Legea nr.47/2006 privind sistemul naţional de asistenţă socială;

- H.G. nr. 90/2003 pentru aprobarea  Regulamentului de organizare şi funcţionare a serviciului public de asistenţă socială, actualizată;

    a) dezvoltă şi diversifică, parteneriate şi colaborări cu organizaţiile non-guvernamentale, serviciile de asistenţă socială de calitate, în vederea creşterii calităţii vieţii persoanelor asistate;
    b) asigură sprijin tuturor categoriilor de persoane defavorizate cum ar fi: fizic, psihic, etnic, socio-economic;

     c) asigură realizarea activităţilor de asistenţă socială în conformitate cu responsabilităţile ce îi revin, stabilite de legislaţia în vigoare;
     d) elaborează şi implementează proiecte şi Hotărâri ale Consiliului Local cu finanţare din bugetul local în domeniul asistenţei sociale pe care le înaintează primarului şi Consiliului local .
F –   În domeniul protecţiei sociale privind acordarea unor facilităţi şi gratuităţi din partea Consiliului Local precum şi a Guvernului României; 

- H.C.L. nr. 7/2011 pentru modificarea şi completarea H.C.L. nr.9/2010 privind acordarea unor facilităţi pe mijloacele de transport în comun pentru veteranii de război, văduve de război, persoane cu handicap grav şi accentuat, însoţitorii şi asistenţii personali ai acestora şi anumite categorii de pensionari precum şi pentru persoanele persecutate politic şi etnic, refugiate sau deportate din municipiul Paşcani;                

- H.G. nr.600/2009 privind stabilirea beneficiarilor de ajutoare alimentare care provin din stocurile de interventie comunitare destinate categoriilor de persoane cele mai defavorizate din Romania si atributiile institutiilor implicate in planul european :

a) întocmeşte raportul de specialitate şi solicită primarului iniţierea proiectului de hotărâre privind facilitarea abonamentelor auto pentru pensionari cu venituri mici, veterani şi văduvele veteranilor de război, persoanele refugiate sau deportate în conformitate cu prevederile Legii nr.189/2000, persoanelor cu handicap grav şi accentuat precum şi însoţitorilor acestora;
b) verifică veridicitatea actelor depuse de solicitanţi, întocmeşte tabelele cu 

persoanele beneficiare, pe care le înaintează către R.A.G.C.L. Paşcani în calitate de prestator servicii şi urmăreşte buna desfăşurare a acestei acţiuni;
c) eliberează prin Ghişeul unic legitimaţiile pentru transport pe bază de semnătură în 
listele nominale;

d)  primeşte, depozitează şi distribuie către beneficiari produsele alimentare primite 

cu titlu de ajutor guvernamental de la U.E.  

e) prezintă justificări la cantitatea de produse primită şi distribuită ori de câte ori 

este solicitată de către instituţiile statului care se ocupă cu ducerea la îndeplinire a planului prevăzut de actul normativ precizat. 

                     Capitolul -5- Finanţarea asistenţei sociale


Art. 16. La sfârşitul fiecărui an calendaristic, reprezentanţii Serviciul Comunitar de Asistenţă Socială şi Autoritate Tutelară participă la elaborarea şi fundamentarea propunerii de buget pentru finanţarea măsurilor de asistenţă socială;

    a) finanţarea activităţilor de asistenţă socială se asigură din bugetul local, în limita resurselor financiare disponibile şi bugetul de stat, cum ar fi: ajutoare de urgenţă, ajutoare acordate prin Hotărâre a Consiliului local.

    b) pregăteşte documentaţia necesară în vederea stabilirii dreptului la prestaţiile şi serviciile de asistenţă socială;

    c) colaborează cu Serviciul Buget, Financiar, Contabilitate pentru realizarea activităţii financiar-contabilă privind achitarea ajutorului de urgenţă şi a facilităţilor acordate pe mijloacele de transport în comun.

     d) elaborează proiecte de hotărâre şi rapoarte de specialitate care sunt înaintate primarului şi Consiliului local pentru acordarea ajutoarelor de urgenţă şi necesitatea resurselor financiare;

Art. 17. Serviciul de asistenţă socială este scutit de taxe şi impozite pe terenuri şi clădirile folosite pentru activităţile de asistenţă socială.


Art. 18. Deplasările asistentului social în interesul serviciului se face pe baza  unei delegaţii semnate de ordonatorul de credite.
Capitolul -6-  Drepturile asistentului social comunitar/funcţionarului public
          Art. 19. Drepturile asistentului social/funcţionarului public sunt prevăzute in Constituţia României, Codul Muncii, în Legea nr. 188/1999 privind statutul funcţionarilor publici, republicată şi actualizată, în Legea nr. 7/2004 privind Codul de conduită a funcţionarilor publici, republicată, precum şi în Legea nr. 466/2004 privind statutul asistentului social, după cum urmează:


a) dreptul la condiţii de muncă adecvate activităţii desfăşurate, protecţie socială, securitate şi sănătate în muncă, precum şi respectarea demnităţii şi a conştiinţei sale, fără nicio discriminare;


b) dreptul la opinie,


c) dreptul la salariu care cuprinde: salariul de bază, de merit, sporul de salariu pentru vechimea în muncă, sporuri de periculozitate, sporuri pentru periclitarea stării de sănătate psihice, fizice şi morale, salariul, dreptul la premii;

d) dreptul la concedii de odihnă, concedii medicale, concedii fără salar, concedii de studii pentru situaţii stabilite de legislaţia în vigoare, dreptul la concedii prenatale, postnatale şi pentru creşterea şi îngrijirea copilului prevăzute de legislaţia în vigoare;

e) dreptul la cursuri de formare profesională, perfecţionare şi specializare de specialitate finanţate de unitatea la care lucrează sau cofinanţate de alte instituţii publice sau private de profil;


f) dreptul la asigurări sociale de stat  sau la asistenţă medicală gratuită;


h) dreptul la asociere sindicală în condiţiile legii;


i) dreptul la grevă în condiţiile legii;


j) dreptul la accesul informaţiilor cu privire la exercitarea profesiei;


k) să i se asigure asistentului social comunitar securitatea şi protecţia fizică atât in  interiorul biroului cât şi în activitatea de teren;


l) în soluţionarea cazurilor dificile asistentul social are dreptul să solicite ajutorul sau sprijinul organelor ierarhice superioare din instituţia în care lucrează cât şi să solicite colaborarea altor instituţii de profil publice sau private;


m) dreptul la pensie;


n) alte drepturi prevăzute în codul de etică al asistentului social elaborat de Colegiul Naţional al Asistenţilor Sociali din România.
Capitolul -7- Obligaţiile asistentului social comunitar/funcţionarului public

Art. 20. Personalul de specialitate se obligă să îndeplinească atribuţiile şi responsabilităţile prevăzute în actele normative specifice şi cele prevăzute în prezentul regulament după cum urmează:


a) asistentul social comunitar/funcţionarul public trebuie să păstreze confidenţialitatea informaţiilor obţinute prin exercitarea funcţiei;


b) asistentul social comunitar/funcţionarul public trebuie să respecte intimitatea persoanei, precum şi libertatea acesteia de a decide;


c) asistentul social comunitar/funcţionarul public trebuie să respecte etica profesională;


d) asistentul social comunitar/funcţionarul public trebuie să fie echidistant în luarea deciziilor;


e) asistentul social comunitar/funcţionarul public trebuie să folosească cunoştinţele teoretice şi practice dobândite pe parcursul procesului de învăţământ pentru a acorda un serviciu social de calitate şi eficent;


f) asistentul social comunitar/funcţionarul public trebuie să participe activ la elaborarea strategiilor şi politicilor sociale, precum şi a planurilor de intervenţie pentru promovarea calităţii nivelului de trai persoanelor care se adresează în vederea acordării serviciilor de asistenţă socială fără discriminare;


g) să-şi îndeplinească sarcinile de servici cu profesionalism şi să nu aducă prejudicii unităţii în care îşi desfăşoară activitatea;


h) să manifeste corectitudine în exprimarea propriilor idei şi convingeri politice sau valori morale pentru a nu intra în conflict cu valorile şi opiniile clientului în acordarea serviciului social;


i) în cazurile în care asistentul social se confruntă cu diverse probleme (de exemplu: acordarea ilegală a ajutorului social şi consilierea beneficiarului, plasamentul copilului la o familie care nu întruneşte condiţiile bio-psiho-sociale şi materiale prevăzute de legislaţia în vigoare, programul de lucru cu beneficiarii în cazul apariţiei unui caz-problemă care necesită intervenţia urgentă conform legislaţiei în vigoare, diferenţa de opinie în evaluarea copiilor pentru care se instituie forma de protecţie numită plasament în asistenţă maternală etc.), în asemenea situaţii are obligaţia să motiveze în scris şefilor ierarhici refuzul neîndeplinirii dispoziţiilor;

j) se obligă să respecte programul de lucru al instituţiei, sa nu utilizeze  timpul de lucru in scopuri personale şi are îndatorirea să păstreze confidenţialitatea în legătură cu datele obţinute din evaluarea fiecărui caz; 

k) la numire, precum şi la eliberarea din funcţie este obligat să prezinte, în condiţiile legii, conducătorului instituţiei, declaraţia de avere;


l) este interzis să solicite sau accepte direct sau indirect pentru sine sau pentru alte persoane, în considerarea funcţiei, daruri sau alte avantaje;

  

m) să îşi perfecţioneze pregătirea profesională urmând cursuri de perfecţionare organizate în acest scop;

  

n) asistentul social comunitar/funcţionarul public are îndatorirea de a rezolva lucrările repartizate de şefii ierarhici superiori în termenele stabilite de legislaţia în vigoare;

   
o) este interzis să primească în mod direct cereri sau lucrări a căror rezolvare intră în competenţa lor ori să intervină pentru soluţionarea acestora;

  

p) la locul de muncă asistentul social comunitar/funcţionarul public trebuie să se prezinte într-o ţinută decentă, să promoveze raporturi de colaborare şi respect atât cu şefii ierarhici cât şi cu colegii şi subordonaţii, precum şi cu clienţii care solicită sprijin sau consiliere.
Capitolul -8- Abateri si sanctiuni disciplinare


Art. 21. Încălcarea cu vinovăţie de către asistenţii sociali comunitari/funcţionarii publici, a obligaţiilor de serviciu, inclusiv a regulilor prevăzute de prezentul regulament, constituie abatere disciplinară şi se sancţioneaza  potrivit legislaţiei în vigoare.


Art. 22. Constituie  abateri disciplinare următoarele fapte:

- întârzierea şi neglijenţa sistematică în efectuarea lucrărilor;

- întârzierea sistematică la programul de lucru;

- nerespecatrea secretului profesional sau a confidenţialitătii lucrărilor care au acest caracter;

- refuzul nejustificat de a îndeplini sarcinile şi atribuţiile prevăzute în fişa postului;

- exprimarea sau desfăşurarea, în calitate de funcţionar public în timpul programului de lucru a unor opinii sau activităţi publice cu caracter politic;
- absenţe nemotivate şi atitudini ivererenţioase în timpul exercitării sarcinilor de serviciu ;
- încălcarea prevederilor legale referitoare la incompatibilităţi şi interdicţii privind funcţionarii publici şi personalul contractual;
- solicitarea sau primirea de cadouri în scopul furnizării unor informaţii sau facilitării unor servicii ;
- orice alte fapte interzise de lege.

Art. 23. Sancţiunile cu caracter disciplinar ce pot fi aplicate salariaţilor în caz de abatere disciplinară prevăzute de Legea nr.188/1999 privind Statutul funcţionarilor publici, republicată şi actualizată, respectiv a prevederilor Codul Muncii pentru funcţionarii publici sunt: 
a) mustrare scrisă;

b) diminuarea drepturilor salariale cu 5-20% pe o perioadă de până la 3 luni;

c) suspendarea dreptului de avansare în gradele de salarizare sau, după caz, de promovare în funcţia publică pe o perioadă de la 1 la 3 ani;

d) retrogradarea în treptele de salarizare sau retrogradarea în funcţia publică pe o perioadă de până la un an;

e) destituirea din funcţia publică.

Art. 24. Sancţiunea disciplinară  nu poate fi aplicată decât după cercetarea prealabilă a faptei imputate şi numai după audierea funcţionarului public.

Art. 25. Refuzul funcţionarului public de a se prezenta la audieri sau de a semna o declaraţie privitoare la abaterile imputate se consemnează într-un proces verbal.            

Art. 26. Sancţiunile disciplinare se aplică în termen de cel mult 1 an de la data sesizării comisiei de disciplină cu privire la săvârşirea abaterii disciplinare, dar nu mai târziu de 2 ani de la data săvârşirii abaterii disciplinare.
                    Capitolul – 9 -   Dispoziţii finale


Art. 27. La solicitarea persoanelor interesate, Serviciul Comunitar de Asistenţă Socială şi Autoritate Tutelară  acordă gratuit consultanţă  în domeniul asistenţei sociale.
          Art. 28. Serviciul Comunitar de Asistenţă Socială şi Autoritate Tutelară întocmeşte raport de necesitate şi raport în vederea promovării achiziţiilor publice, precum şi ordonanţarea bugetară a drepturilor de asistenţă socială prevăzute prin legislaţia în vigoare.

Art. 29. Atribuţiile Serviciului Comunitar de Asistenţă Socială şi Autoritate Tutelară prevăzute în prezentul regulament nu sunt limitative şi se completează de drept în funcţie de modificările legislative din domeniul asistenţei sociale.

